ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ፡ ማእኸል ኣረጋውያን ህፃናትን ፍሬሚናጦስ 12 ሰነ 2019 ምንጪ ስእሊ, FREMNATOS መግለጺ ስእሊ, ንማእከል ፍሬምናጦስ ኣምባሳደር ኮይነን ካብ ሞንጎ ዝተመረፃ፡ ተዋሳኢት ፍርያት የማነ፡ ምስ ኣረጋውያን ፍሬምናጦስ ካብ ውሽጢ ከተማ መቐለ፡ ንኣንፈት ምብራቕ፡ ፊት ሆቴል ሂልቶፕ፡ ማእከል ሓልዮትን ምርድዳእን ዝኾነ ስፍራ ይርከብ። ማእከል መሐብሐቢ ኣረጋውያን፣ ህፃናትን ሕሙማን ኣእምሮን ፍሬምናጦስ፡ ምእንተ ኻልኦት ኢልካ ናብ ትነብረሉን ጫፍ ሰብኣውነት ናብ ዝንፀባረቐሉን ዓለም ዝወስድ እዩ። እዚ ማእከል፡ ብ7 ሚያዝያ 2010 ዓ.ም ኣባ ገብረመድህን በርሀን ኣባ ሳሙኤል ኣስገዶምን ብዝተብሃሉ ክልተ ገበርቲ ሰናይ ኣቦታት'ዩ ተጣይሹ። ክልቲኦም ኣቦታት ንዝሓለፉ 26 ዓመታት 'ዝወደቐ ሰብ' ንምሕጋዝ፡ ብዘይ-ስሩዕ ክሰርሑ ከም ዝጸንሑ ይንገር። ኣብ ዝተፈላለዩ እዋናት ዝዕዘብዎ፡ ንዝወደቐ ሰብ ርኢኻ ከም ዘይራእኻ ምሕላፍ ንኸብቅዕ፡ ዝደረሱዎም መፅሕፍቲ ብምሻጥን ንካልኦት ግዱሳት ወገናት ብምትሕብባርን ነዚ ማእከል ንከጣይሹ ከም ዘንቀዱ መስራትን ኣካያዲ ስራሕን እቲ ማእከል ኣባ ገብረመድሀን በርሀ ይዛረቡ። እዚ ማእከል፡ ንዝተፀገሙ ኣረጋውያን፣ ኣብ ጎደናታት ዝነበሩ ሕሙማት ኣእምሮን ዝተደርበዩ ህፃናትን፡ ካብ ዝተፈላለዩ ከባብታት እታ ክልልን ኢትዮጵያን ብምልዓል ንብዙሓት ፅላል ኮይንዎም'ዩ። መንግስቲ እንትጋገ መን ይቐፅዖ?
